Шерзат Полаттың әкесін полиция ұстады
"Шерзат Полаттың әкесін полиция ұстады" | "https://abai.kz/post/191996"
TITLE: Шерзат Полаттың әкесін полиция ұстады
URL: https://abai.kz/post/191996
META: "Шерзат Полаттың әкесін полиция ұстады" | "https://abai.kz/post/191996"
DATE: 10.12.2024
AUTHOR(s): Abai.kz
TOTAL WORDS: 117
TEXT: Азат ауылында жағдай ушығып кетті, отандық БАҚ Шерзат Полаттың әкесін полиция қызметкерлері ұстады, деп жарыса жазуда. Бүгін Азат ауылында Шерзат Полаттың ағасы Нұрқанат Ғайыпбаевтың жаназасы шыққан соң Каржаубай Нұрымов журналистермен кездесуді талап етіп, қолына пышақ алып өз-өзін жарақаттаймын деп қоқан-лоққы көрсетті. Ал оның жақын туыстары тергеудің әділ жүргізілуін талап етуде. Полиция оны агрессивті әрекеті үшін ұстады. Қазіргі уақытта ол полиция бөліміне жеткізіліп, онымен психологтар жұмыс істеп жатыр. «Ол айналасындағы адамдарға қауіп төндіріп, полиция қызметкеріне пышақпен шабуыл жасады. Оның әрекеті бейтарап емес болғандықтан өзі мен айналасындағыларға қауіп төндірді. Туыстары мен адвокаттарының сұрауы бойынша, оның өміріне және айналадағы адамдардың өміріне зиян келтірмеу мақсатында полиция қызметкерлері аздаған күш қолдана отырып оны ұстау шараларын қабылдады»,  деп хабарлады Алматы облысының полициясы. Abai.kz
